钦定古今图书集成/明伦汇编/官常典/第063卷 > 彭城穆王权
## 钦定古今图书集成/明伦汇编/官常典/第063卷 > 彭城穆王权

按《晋书》本传，“彭城穆王权，字子舆，宣帝弟魏鲁相、东
武城侯馗之子也。初袭封，拜冗从仆射。武帝受禅，封
彭城王，邑二千九百户。出为北中郎将、都督邺城守
诸军事。泰始中入朝，赐衮冕之服。咸宁元年薨。子元
王植立。历位后将军，寻拜国子祭酒、太仆卿、侍中尚
书，出为安东将军、都督扬州诸军事，代淮南王允镇”
寿春，未发，或云“植助允攻赵王伦”，遂以忧薨。赠车骑
将军，增封万五千户。子康王释立，官至南中郎将、持
节、平南将军，分鲁国蕃、薛二县以益其国，凡二万三
千户。薨，子雄立，坐奔苏峻伏诛，更以释子纮嗣。